CELEX: 62021CN0180
Language: da
Date: 2021-03-23 00:00:00
Title: Sag C-180/21: Anmodning om præjudiciel afgørelse indgivet af Administrativen sad Blagoevgrad (Bulgarien) den 23. marts 2021 — VS mod Inspektor v Inspektorata kam Visshia sadeben savet

31.5.2021   
            
            
               DA
            
            
               Den Europæiske Unions Tidende
            
            
               C 206/19
            
         
      Anmodning om præjudiciel afgørelse indgivet af Administrativen sad Blagoevgrad (Bulgarien) den 23. marts 2021 — VS mod Inspektor v Inspektorata kam Visshia sadeben savet
      (Sag C-180/21)
      (2021/C 206/24)
      Processprog: bulgarsk
      
         Den forelæggende ret
      
      Administrativen sad Blagoevgrad
      
         Parter i hovedsagen
      
      
         Sagsøger: VS
      
         Sagsøgt: Inspektor v Inspektorata kam Visshia sadeben savet
      
         Præjudicielle spørgsmål
      
      
                  1)
               
               
                  Skal artikel 1, stk. 1, i Europa-Parlamentets og Rådets direktiv (EU) 2016/680 (1) af 27. april 2016 om beskyttelse af fysiske personer i forbindelse med kompetente myndigheders behandling af personoplysninger med henblik på at forebygge, efterforske, afsløre eller retsforfølge strafbare handlinger eller fuldbyrde strafferetlige sanktioner og om fri udveksling af sådanne oplysninger og om ophævelse af Rådets rammeafgørelse 2008/977/RIA fortolkes således, at begreberne »forebygge, efterforske, afsløre eller retsforfølge strafbare handlinger« i forbindelse med angivelsen af formålet opregnes som aspekter af et generelt formål?
               
            
                  2)
               
               
                  Finder bestemmelserne i Europa-Parlamentets og Rådets forordning (EU) 2016/679 (2) af 27. april 2016 om beskyttelse af fysiske personer i forbindelse med behandling af personoplysninger og om fri udveksling af sådanne oplysninger og om ophævelse af direktiv 95/46/EF anvendelse på Republikken Bulgariens anklagemyndighed, henset til det forhold, at oplysninger om en person, som anklagemyndigheden i sin egenskab af »dataansvarlig« som omhandlet i artikel 3, nr. 8), i [direktiv 2016/680] har indsamlet til en aktmappe om denne person med henblik på at undersøge, om der er grundlag for at antage, at der foreligger en strafbar handling, er blevet anvendt som en del af anklagemyndighedens retlige forsvar som part i en civil sag — idet det anføres, at denne aktmappe er blevet oprettet, eller idet dens indhold fremlægges?
               
            
                  2.1
               
               
                  Såfremt dette spørgsmål besvares bekræftende:
                  Skal udtrykket »legitim interesse« i artikel 6, stk. 1, litra f), i Europa-Parlamentets og Rådets forordning (EU) 2016/679 af 27. april 2016 om beskyttelse af fysiske personer i forbindelse med behandling af personoplysninger og om fri udveksling af sådanne oplysninger og om ophævelse af direktiv 95/46/EF fortolkes således, at det omfatter en fuldstændig eller delvis videregivelse af oplysninger om en person, som er blevet indsamlet af anklagemyndigheden til en aktmappe om denne person med henblik på at forebygge, efterforske, afsløre eller retsforfølge strafbare handlinger, når denne videregivelse sker som led i den dataansvarliges forsvar som part i en civil sag, og er den registreredes samtykke udelukket?
               
            
         (1)  EUT 2016, L 119, s. 89.
      
         (2)  EUT 2016, L 119, s. 1.